Ttɛawaden di min yeɛdun, ttuɣa din ij n temɣart ttuɣa ɣer-s argaz yeqseḥ, mɣar ad yaf edunt ɣer-s cwayt lefhamat a das-yesdeqmer. Rayent x-as tjiratin, truḥ ɣer tmegzut teawd-as min din. Tesseqsa-tt tmegzut-nni, tenna-s; ma ɣer-s iḍes yedqel niɣ yefsus?. Terra x-as, tenna-s: xmi dd-ittrewwaḥ yuḥel a das-tegged imedyazen ɣer uzellif wer dd-ittfiqi!
Lexdenni, tewca-s-dd taqebbiḍt n umirru, tessekn-as min das-ɣa tegg. Tenna-s: ssa d tsawent wer yettneḥmiz..
Umi dd-ɣa trewweḥ, tejja-t alami x-as yekka yiḍes, uca teksi-dd taqebbiḍt-nni n umirru teccat-it zeg-s amen tkessi deg yezli:
« Mirru ya timerṣaḍ
Ilf a yexs ad xafi yedwel d saḍ
Maca ad t rreɣ sadu umessaḍ »
Tkessi deg-s, teccat-it s tqebbiḍt-nni n umirru di tallest.
Rwaḥ ya netta, ttuɣa ead wer x-as yekki yiḍeṣ, yallah yeẓẓel s lweḥlan waha. Lexdenni yekkerd-d akid-s. Yenna-s: « tsalid ddwa-nnem? Iwa ejj a dam-ggeɣ cwayt n ddwa ula d necc ».
Yessuḍes-itt di tassut uca ittadar-dd akids s teɣɣreyt (taɣɣarct), ikessi deg-s:
« Mirru ya timersaḍ
Tileft-a texs ad tedwel d saḍ
Maca necc ad tt rẓeɣ zeg umessaḍ! »
Ittader-dd akids ittader-dd akids, alami tt-yerra wer tzemmer ad tekker!.
Yesmun-itt: Ɛebdelwaḥed ḤENNU
Ɣer ɛawed: A dak-dd-yeqḍu s uḥenneḍ
kab_Latn kab_Latn kab_Latn hau_Latn kab_Latn kab_Latn kab_Latn kab_Latn kab_Latn hau_Latn kab_Latn kab_Latn kab_Latn kab_Latn kab_Latn